| Moškėnų piliakalnis |
| --- |
| Moškėnų piliakalnis iš pietryčių pusės |
| 

Moškėnų piliakalnisMoškėnų piliakalnis

 |
| Koordinatės  | 

|  |
| --- |
| 55°58′05.7″ š. pl. 25°26′20.4″ r. ilg.﻿ / ﻿55.968250°š. pl. 25.439000°r. ilg.﻿ / 55.968250; 25.439000Koordinatės: 55°58′05.7″ š. pl. 25°26′20.4″ r. ilg.﻿ / ﻿55.968250°š. pl. 25.439000°r. ilg.﻿ / 55.968250; 25.439000 |

 |
| Vieta | Rokiškio rajonas |
| Seniūnija | Rokiškio kaimiškoji seniūnija |
| Aukštis | 20–30 m |
| Plotas | 38 x 50 m |
| Priešpilis | gyvenvietė |
| Naudotas | I tūkstantmečio pr. m. e. pab.–I tūkstantmetis |
| Tirtas | 1909 m. 1911 m. |
| Registro Nr. | A569KP /23848, 23849, 23849, 5640 / |

Moškėnų piliakalnio informacinės lentos aprašas
**Moškėnų piliakalnis su gyvenviete, Laukupėnų piliakalnis** – piliakalnis su gyvenviete Rokiškio rajono savivaldybės teritorijoje, Rokiškio kaimiškoji seniūnija, apie 500 m į šiaurės vakarus nuo Moškėnų kaimo. Pasiekiamas važiuojant iš plento  **123**  Biržai–Pandėlys–Rokiškis , prieš Laukupės tiltą pasukus į kairę pietvakarių kryptimi, už 100 m pasukus į dešinę šiaurės vakarų kryptimi ir pavažiavus 500 m – yra priekyje, už antros sodybos  Archyvuota kopija 2016-10-17 iš Wayback Machine projekto..

Piliakalnis
-----------

Piliakalnis įrengtas atskiroje masyvioje kalvoje Laukupės kairiajame krante. Šlaitai statūs, 20–30 m aukščio. Aikštelė keturkampė, 38 x 50 m dydžio, apjuosta 0,5 m aukščio, 5 m pločio pylimu. Buvo du pylimų ir griovių žiedai. Pirmąjį žiedą 3 m žemiau aikštelės sudarė 0,5 m gylio griovys, už jo 210 m ilgio, 1,8 m aukščio, 8 m pločio pylimas. Už šio yra antrasis žiedas: 3 m pločio, 0.5 m gylio griovys. už jo antrasis 275 m ilgio, 2 m aukščio, 10 m pločio pylimas. Piliakalnis apardytas arimų, Š aikštelės krašte stovėjusio trianguliacijos bokšto, P šlaitu einančio kelio, nuardžiusio pylimus. Aikštelė dirvonuoja, pamažu užauga krūmais, šlaitai apaugę mišriu mišku.

Visose piliakalnio pašlaitėse, 5 ha plote yra papėdės gyvenvietė, kurioje rastas molinis verpstukas, brūkšniuotos ir grublėtos keramikos, šlako, gyvulių kaulų. Papėdės gyvenvietė užima 5 ha plotą.

Tyrimai
-------

Moškėnų piliakalnio aikštelė iš pietų pusės
Piliakalnį 1909 m. ir 1911 m. tyrė Liudvikas Kšivickis. Aikštelėje ištirtas 860 m² plotas. Aptiktas iki 1 m storio kultūrinis sluoksnis. Rasta dirbinių iš titnago (peilių), akmens (kirvių dalių, išgrąžų, galąstuvų, trintuvų), molio (verpstukų, liejimo formų), kaulo (smeigtukų, adatų, ylų, ietigalių, skaptų, durklų), geležies (peilių, pjautuvėlių, ietigalių dalių, ylų, kabliukų, smeigtukų, kaltas, dildė), žalvario (smeigtukų, grandinėlių fragmentų, segės dalis, kabučių), lipdytos ir brūkšniuotos keramikos dirbiniu, gyvulių kaulų, molio tinko. Tyrimų metu nustatyta, kad piliakalnis mažiausiai vieną kartą buvo perstatomas. Aptikta akmeninių grindinių liekanų, rastas molinis verpstukas, brūkšniuotosios ir grublėtosios keramikos dirbinių, šlako, gyvulių kaulų. Piliakalnis datuojamas I tūkstantmečio pr. m. e. pab.–I tūkstantmečiu.

Moškėnų piliakalnio informacinė lenta

|  |
| --- |
| Aplinkiniai piliakalniai |
|  | Žiobų piliakalnis 29 km | Gudiškių piliakalnis 17 km Sidabrinės piliakalnis 18 km | Lukštų piliakalnis 18 km |  |
| Bakšėnų piliakalnis 32 km |  | Stasiūnų piliakalnis 24 km  Papilių piliakalnis (Rokiškis) 20 km |
| Aukštupėnų piliakalnis 35 km  Vaduvų piliakalnis 16 km | Juodonių piliakalnis 24 km  Martiniškėnų piliakalnis 4 km | Baušiškių piliakalnis 16 kmAlsetos piliakalnis 8 km |

Šaltiniai
---------

1. ↑  Gintautas Zabiela. *Moškėnų piliakalnis*. Visuotinė lietuvių enciklopedija, T. XV (Mezas-Nagurskiai). – Vilnius: Mokslo ir enciklopedijų leidybos institutas, 2009. 514 psl.

* Lietuvos TSR kultūros paminklų sąrašas, V. 1973, p. 169
* Zabiela G. Piliakalnių likimas Lietuvos valstybės susidarymo išvakarėse // Lituanistica. 1991. Nr. 4, p. 30.
* Кживицкий Л. Последние моменты неолитической эпохи в Литве // Сборник в честь семидесятилетия Дмитрия Николаевича Анучина. Москва, 1913. с. 304–307, 309–310, 317.
* Kšivickis L. Aukštaitijos piliakalniai. Piliakalnis ant Astikų kalno netoli Rokiškio // Žiobiškis. Vilnius, 2000. p. 33–72

Nuorodos
--------

* Lietuvos piliakalniai
* Padavimas apie Moškėnų piliakalnį. Garso įrašas. Aruodai